Direktivforslaget har konsekvenser for den praksis, at advokater indsætter flere klienters midler på en fælles klientkonto. Efter de gældende regler skal den reelle ejers identitet gøres tilgængelig for pengeinstituttet, når instituttet spørger herom. I forslaget til revisionen af direktivet foreslås denne undtagelse ophævet og erstattet af et ubetinget krav om identifikation af klienterne (de reelle ejere), når disse har penge indestående på en advokats fælles klientkonto. Advokatrådet har i en udtalelse af 3. sept. 2014 gjort gældende, at 
:''"Hvis forslaget gennemføres som fremlagt, vil det kunne medføre betydelige problemer for advokaterne og deres klienter, både af praktisk art og i særlig grad også vedrørende fortroligheden og tillidsforholdet mellem advokat og klient."''<ref>{{Cite web |url=http://www.advokatsamfundet.dk/Service/Nyheder/2014/Hvidvaskdirektivet.aspx |title=Advokatsamfundet: Status på revision af hvidvaskdirektivet, 3. sept. 2014 |access-date=14. november 2014 |archive-date=27. november 2014 |archive-url=https://web.archive.org/web/20141127082715/http://www.advokatsamfundet.dk/Service/Nyheder/2014/Hvidvaskdirektivet.aspx |url-status=dead }}</ref>
Jura Juridiske_begreber Retsvidenskab Samfund Kriminalitet